Blankabrova motacilo

La **Blankabrova motacilo** (*Motacilla maderaspatensis*) estas mezgranda paseroforma birdo el la familio Motaciledoj, kiu enhavas motacilojn, pipiojn kaj longungulojn. La specio estas la plej granda membro de la familio de motaciledoj.

Ioli estas rimarkinde bilditaj nigre supre kaj blanke sube kun elstara **blanka brovo** (kio nomigas la specion), ŝultrostrio kaj eksteraj vostoplumoj. Ili estas komunaj en malgrandaj akvejoj kaj ofte adaptiĝas en urbaj medioj kie ili uzas tegmentojn por nestumi kaj manĝado.

La latina genro nomo origine signifas "etan movanton", sed iuj verkistoj de la mezepoko pensis ke ĝi signifas "vostomovanto", kaŭzante novan latinan vorton *cilla* por "vosto". La specifa epiteto *maderaspatensis* estas latina adapto de la barata urbo de Madraso (nune Ĉenajo).

## Aspekto 
La Blankabrova motacilo estas la **plej granda specio de motacilo** 21&nbsp;cm longa. Ĝi estas svelta birdo, kun la karaktera longa, konstante movata vosto do tiu genro. Ĝi havas **nigrajn suprajn partojn, kapon kaj bruston, kun blanka larĝa kaj markata superokula strio**; tiele ĝi estas simila al la parenca Japana motacilo, sed tiu havas blankajn frunton kaj mentonon, dum la Blankabrova tute ne. Krome tiu ĉi havas grandan blankan flugilstrion. La resto de la subaj partoj estas pure blanka. La ino havas malpli intensan nigron ol la masklo. Junuloj estas kiel inoj brungrizaj kie plenkreskulo estas nigra.

## Disvastiĝo kaj biotopo 
La Blankabrova motacilo estas specio de loĝantaj birdoj en Barato kaj estas endemia de la Hinda subkontinento. Ĝi estas rara en pli altaj regionoj, sed ĝi vidiĝas en Ladako borde de la Tibeta Altebenaĵo. Plejparte de Barato ĝi troviĝas sub 1000 m sed en suda Barato ĝi ĉeestas ĝis montoj de 2200 m. Ties kanto multe similas al tiu de la ĵus priskribita Mekonga motacilo, kio povus esti aŭ ne koincido. Ne estas sufiĉaj analizoj per DNA por certe kaj fortike solvi la rilaton inter tiuj birdoj, ĉefe ĉe la Flava motacilo kaj ties parencoj.

## Kutimaro 
Tiu birdo estas vidata kutime en paroj aŭ malgrandaj grupoj. Ili povas alvoki ofte ĉefe matene kaj estas aktivaj kiel plej parto de aliaj motaciloj. Ili ripozas surgrunde sed ankaŭ sur kabloj aŭ sur konstruaĵoj. La kanto estas longa kaj laŭta kun multaj diferencaj notoj. La kutima alvoko estas susura "ŭiiĉ". Ili povas flugi rapide longdistance kaj la kutima flugmaniero estas salteca. Oni scias ke ili povas flugi ĝis ĉirkaŭ 40 kmph.

### Reproduktado 
[eta|Idoj en nesto, [Hajderabado]]
La reprodukta sezono estas el marto al oktobro. La masklo levas alte voston kaj flugilojn dum la pariĝada ceremonio kaj ĉirkaŭas la inon. La masklo ankaŭ flugas alte kaj malsupreniras per malfermaj flugiloj kaj kaj dorsoplumoj ŝveligitaj.

Ili konstruas tasforman neston surgrunde aŭ ĉe rokoj en truo, kornico aŭ kotejo ĉe akvo. Ili uzas ankaŭ artefaritajn strukturojn kiel pontoj kaj tegmentoj. La kutima ovodemetado estas 3 al 5 ovoj.

### Manĝo 
Kiel ĉe aliaj motaciloj, ankaŭ tiu specio estas insektovora. Idoj estas manĝigataj ĉefe per ortopteroj, raŭpoj kaj araneoj.

## Bildaro 

Dosiero:White-browed Wagtail (Motacilla maderaspatensis) at Jayanti, Duars, West Bengal W Picture 475.jpg
Dosiero:White browed Wagtail Im IMG 9757.jpg|El Harjano, Barato
Dosiero:White browed Wagtail I IMG 9740.jpg|El Harjano, Barato
Dosiero:White browed Wagtails- Pair nesting atop at Bhopal I IMG 0740.jpg|Paro sur tegmento, Barato
Dosiero:White browed Wagtail at Bhopal I2 IMG 0808.jpg|Ĉe flako, Bhopal, Barato
Dosiero:White-browed Wagtail (Motacilla maderaspatensis) collecting waste material from the chicks W IMG 2647.jpg|Forigante fekaĵojn
Dosiero:White-browed Wagtail (Motacilla maderaspatensis) carrying feed for the chicks W IMG 2622.jpg|Manĝokolektante por manĝigi idojn
Dosiero:White-browed Wagtail (Motacilla maderaspatensis) at nest with the chicks W IMG 2643.jpg|Ĉeneste

## Referencoj 
## Literaturo 
* Bell,DA (1986) An unusual nest site for the Large Pied Wagtail. Newsl. for Birdwatchers 26(7-8):11-12.
* Patel,ST; Pilo,B; Shah,RV (1977) Oxidative metabolism in the liver and kidney of migratory Starling (*Sturnus roseus*) and Wagtail (*Motacilla alba*). Pavo 14(1&2):41-49.
* Chanda,S (1998): Courtship display of Large Pied Wagtail *Motacilla maderaspatensis* in Kokrajhar, Assam. Newsl. for Birdwatchers 38(5):88.

## Eksteraj ligiloj 
* Internet Bird Collection 

Kategorio:Paseroformaj
Kategorio:Motaciledoj
Kategorio:Orientalisa faŭno
Kategorio:Birdoj de Azio